|  |  |  |
| --- | --- | --- |
| **KLINIČKI BOLNIČKI CENTAR OSIJEK****Služba za poslove nabave****Voditelj Službe:****Boris Flegar, dipl.oec.****Josipa Huttlera 4****31000 Osijek, Hrvatska****Tel: 031/511-111****E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK****Department of Supply****Head of Department****Boris Flegar, B.Sc (Econ.)****Josipa Huttlera 4****31000 Osijek, Hrvatska****Phone: +385 31 511 111****E-mail: boris.flegar@gmail.com** |

**SVIM ZAINTERESIRANIM GOSPODARSKIM**

 **SUBJEKTIMA**

Urbroj: R6-21474-1/17.

U Osijeku, 10. siječnja 2018.

|  |  |
| --- | --- |
| PREDMET: | Izvješće o prihvaćenim i neprihvaćenim primjedbama i prijedlozima u provedenom prethodnom savjetovanju sa zainteresiranim gospodarskim subjektima za pripremu i provedbu otvorenog postupka javne nabave velike vrijednosti za nabavu:***USLUGA IZRADE GLAVNOG I IZVEDBENOG PROJEKTA I PROJEKTANTSKOG NADZORA ZA OBJEDINJENI HITNI BOLNIČKI PRIJEM I DNEVNE BOLNICE KLINIČKOG BOLNIČKOG CENTRA OSIJEK*** Evidencijski broj nabave: VV-17/24.1. |

 Poštovani,

temeljem članka 198. stavka 4. Zakona o javnoj nabavi (Narodne novine, broj 120/2016) javni naručitelj Klinički bolnički centar Osijek je dana 29. prosinca 2017.g. na svojim internetskim stranicama <http://www.kbco.hr/informacije/javna-nabava/> objavio obavijest o prethodnom savjetovanju sa zainteresiranim gospodarskim subjektima, nacrt dokumentacije o nabavi, tro**š**kovnik, projektni zadatak i idejno rje**š**enje arhitekture neophodnih za pokretanje postupka javne nabave ***usluge izrade glavnog i izvedbenog projekta i projektantskog nadzora za Objedinjeni hitni bolnički prijem i dnevne bolnice KBC-a Osijek*, pod evidencijskim broj nabave: VV-17/24.1.**

 Prethodno savjetovanje sa zainteresiranim gospodarskim subjektima trajalo je do 09. siječnja 2018. godine.

 Tijekom prethodnog savjetovanja Naručitelj je zaprimio primjedbe i prijedloge o nacrtu dokumentacije o nabavi dva zainteresirana gospodarska subjekata. U nastavku citiramo primjedbe i prijedloge gospodarskih subjekata na koje dajemo odgovore kako slijedi:

**1. Prijedlog:**

 „**U točki 4.2.1. ukupni godišnji promet**

*glasi: traži se dokaz da je gospodarski subjekt u prethodne tri financijske godine imao iznos prometa minimalno jednak procijenjenoj vrijednosti nabave, odnosno 3.000.000kn.*

Ako je to tako, onda i drugi ključni uvjeti moraju biti određeni konzekventno ovom uvjetu.

To se konkretno odnosi već na točku 4.3.1.

**Točka 4.3.1. popis glavnih usluga**

*glasi: Gospodarski subjekt mora dokazati da je u godini u kojoj je započeo postupak javne nabave i tijekom pet (5) godina koje prethode toj godini pružio usluge iste ili slične predmetu nabave:*

*► Jedna (1) uredno izvršena usluga projektiranja koja sadrži izradu glavnog i/ili izvedbenog projekta za zgradu javne namjene bruto razvijene površine (BRP) minimalno 3000 m2, energetskog razreda A.*

Ako se javnom nabavom traži projektna dokumentacija za zgradu od 8.000m2, energetskog razreda A, onda sukladno točki 4.2.1 gdje se traži promet ekvivalentan procijenjenoj vrijednosti i u popisu glavnih usluga treba tražiti takvu uslugu.

Dakle, potrebno je od ponuditelja tražiti dokaz o uredno izvršenoj usluzi projektiranja koja sadrži izradu glavnog i/ili izvedbenog projekta za zgradu zdravstvene ili javne namjene (ne ograničava se samo na zdravstvenu nego nudi i namjena slična njoj) bruto razvijene površine minimalno 8.000m2 energetskog razreda A. (To je onda konzekventno prometu od 3.000.000, pa i usluga mora biti sukladna toj površini i energetskom razredu). Energetski razred A dokazuje se energetskim certifikatom koji je rezultat energetskog certificiranja zgrade!

Navedeni uvjet je potrebno vremenski produžiti, tako da se odnosi na proteklih deset godina, a ne na pet godina kako se ne bi vremenski diskriminirala određena regija u RH, prvenstveno Slavonija. Naime, to su najčešće veliki kapitalni projekti, kod kojih od faze projektiranja do faze izvođenja prođe značajno vrijeme. U Slavoniji su takvi projekti (zdravstvena ili javna namjena, veća kvadratura, energetski razred A) u posljednjih pet godina raritet. Oni koji imaju iskustva na projektiranju kapitalnih projekata, imaju to iskustvo i znanje i duže od pet godina. Kod ključnih usluga vremenski kriterij se obično ne navodi.

*Vrijednost uredno izvršene usluge (jedne, odnosno maksimalno dvije u zbroju) mora biti najmanje u visini procijenjene vrijednosti nabave.*

Ovdje ne postoji potreba za propisivanjem financijske vrijednosti usluge, koja je jako diskriminatorna, jer su iznimno rijetki ponuditelji koji ovo mogu dokazati.

(samo za kalkulaciju: ako netko prema trenutnim kriterijima ima dvije reference od 3.000m2, što je ukupno 6.000m2, da bi postigao 3.000.000kn, morao je ugovoriti projektiranje za 500kn/m2 što spada u znanstvenu fanatastiku!!). Zaključno, ukupni godišnji promet ekvivalentan procijenjenoj vrijednosti nabave dovoljan je financijski uvjet.

Ukoliko smatrate da su dva glavna uvjeta:

promet 3.000.000kn i zgrada min. 8.000m2 (medicinske ili javne namjene) A energetskog razreda preoštri kriteriji

alternativno je moguće umanjiti za 50%:

promet 1.500.000kn i zgrada min. 4.000m2 (medicinske ili javne namjene) A energetskog razreda.“

* **Odgovor Naručitelja**:

Tijekom izrade Dokumentacije o nabavi Naručitelj se vodio odredbama Zakona o javnoj nabavi (NN 120/2016), pa tako prilikom određivanja minimalnih uvjeta ekonomske i financijske sposobnosti, odredbama članka 258. ZJN 2016, posebice stavka (2) gdje je propisano kako minimalni godišnji promet ne smije prelaziti dvostruku vrijednost procijenjene vrijednosti nabave, osim u opravdanim slučajevima. Navedeni dokazi financijske sposobnosti omogućavaju uvid u financijsku sliku poslovanja potencijalnih ponuditelja te se u slučaju zadovoljavanja istih smanjuje rizik financijske nelikvidnosti ponuditelja, a samim time i izvršavanja ugovornih obveza.

Prilikom definiranja uvjeta tehničke i stručne sposobnosti Naručitelj se vodio odredbama članka 259. i 268. ZJN 2016. Sukladno stavku 4. članka 268. ZJN 2016 Naručitelj je odredio duži rok u kojem su tražene usluge morale biti pružene tijekom petnaest (15) godina koje prethode godini u kojoj je započeo postupak javne nabave. Propisani uvjet u točki 4.3.1. Dokumentacije razmjeran je predmetu nabave, a kako bi osigurao odgovarajuću razina tržišnog natjecanja Naručitelj je propisao minimalnu razinu zadovoljavanja uvjeta u vidu „*izrade glavnog i/ili izvedbenog projekta za zgradu javne namjene bruto razvijene površine (BRP)* ***minimalno 3000 m2****, energetskog razreda A“.*

Odbacujemo navod gospodarskog subjekta da ne postoji potreba za propisivanjem financijske vrijednosti usluge i da je takav uvjet diskriminatoran, jer Naručitelj je postupio sukladno članku 268. stavku 6. ZJN 2016.

Međutim, Naručitelj će izmijeniti Dokumentaciju o nabavi u točki 4.2.1. u dijelu određivanja financijskog iznosa prometa, kako slijedi:

„*Izjavu o ukupnom prometu gospodarskog subjekta za prethodne tri dostupne financijske godine, ovisno o datumu osnivanja ili početka obavljanja djelatnosti gospodarskog subjekta. Gospodarski subjekt mora izjavom dokazati da mu je iznos prometa u svakoj od prethodne tri dostupne financijske godine u iznosu* ***minimalno 1.500.000,00 kuna bez PDV-a.***

*Izjava mora biti ovjerena pečatom (za gospodarske subjekte iz zemalja u kojima se pečat koristi) i potpisom osobe ovlaštene za zastupanje gospodarskog subjekta“*

**2. Prijedlog**:

„**Točka 4.3.2. stručna sposobnost**

Svaki predloženi stručnjak bi trebao dokazati da ima jednu referencu istovjetno 4.3.1.“

* **Odgovor Naručitelja:**

Naručitelj nije uvjetovao reference ključnih stručnjaka kao tehničku i stručnu sposobnost koju ponuditelji moraju dokazati, nego se iskustvo i reference ključnih stručnjaka ocjenjuju i boduju kao jedan od kriterija ekonomski najpovoljnije ponude na način kako je definirano u točki 6.7. Dokumentacije o nabavi.

**3. Prijedlog**:

„**Točka 6.7.2. specifično iskustvo ključnih stručnjaka:**

Kako je prethodno dokazano da svi ključni stručnjaci imaju referencu za A energetski razred, točku koja definira bodovanje specifičnog iskustva ključnih stručnjaka je potrebno staviti u kontekst predmeta nabave.

Bodovati broj projekata veličine 1.000m2 energetskog razreda A, je po visini energetskog razreda visok kriterij, ali u smislu površine prenizak kriterij.

Doslovno ispada, da bi netko tko je radio 5 projekata vrtića od 1.000m2 (zgrada javne namjene) bio bodovan kao bolji stručnjak u odnosu na stručnjaka koji je radio na projektima od 4.000m2 (zgrada javne namjene) koji su ipak složeniji i kompleksniji, a već je dokazao znanje sa A energetskim razredom.

U tom kontekstu bodovanje bi trebalo honorirati stručnjake koji su radili na većim projektima.

Ključno je:

Broj projekata za zgradu zdravstvene ili javne namjene minimalno 4.000m2.

Tablicu je potrebno korigirati jer ako se boduje ključni stručnjak, onda je on morao biti projektant svog dijela, pa nema duplog bodovanja (jednom kao broj projekata, a drugi puta broj projekata u svojstvu projektanta):

|  |  |  |  |
| --- | --- | --- | --- |
| Specifično iskustvo ključnih stručnjaka | broj | bodovanje |  |
| ključni stručnjak 1:voditelj tima i glavni projektant |  |  |  |
| Broj projekata za zgradu zdravstvene ili javne namjene minimalno 4.000 m2  | 1234 |  |  |
| ključni stručnjak 2:projektant za arhitektonski dio projekta |  |  |  |
| Broj projekata za zgradu zdravstvene ili javne namjene minimalno 4.000 m2  | 1234 |  |  |
| ključni stručnjak 3:projektant za građevinski dio projekta |  |  |  |
| Broj projekata za zgradu zdravstvene ili javne namjene minimalno 4.000 m2  | 1234 |  |  |
| ključni stručnjak 4:projektant strojarskog dijela projekta |  |  |  |
| Broj projekata za zgradu zdravstvene ili javne namjene minimalno 4.000 m2  | 1234 |  |  |
| ključni stručnjak 5:projektant elektro dijela projekta |  |  |  |
| Broj projekata za zgradu zdravstvene ili javne namjene minimalno 4.000 m2  | 1234 |  |  |
|  |  |  |  |
| SVEUKUPNO |  |  |  |

Navedene primjedbe i prijedlozi, ne diskriminiraju, ne ograničavaju i ne favoriziraju pojedinog ponuditelja. Svrha je postaviti kriteriji sukladno predmetu nabave, njegovoj financijskoj vrijednosti i prostornoj važnosti.“

* **Odgovor Naručitelja:**

Kod određivanja kriterija ekonomski najpovoljnije ponude Naručitelj je imao u vidu da odabrani kriterij *specifično iskustvo ključnih stručnjaka*  i opisani uvjeti i njihov način bodovanja nisu diskriminirajući, povezan je s predmetnom nabave te omogućava slobodno tržišno natjecanje. Smatramo da je definirani uvjet objektivan, neograničavajući i nefavorizirajući.
Odbijamo prijedlog zainteresiranog gospodarskog subjekta za izmjenom uvjeta Dokumentacije o nabavi.

**4. Prijedlog:**

**„4.3. Uvjeti tehničke i stručne sposobnosti i njihove minimalne razine**

**4.3.1. Popis glavnih usluga**

Prema zahtjevu u ovoj točki Gospodarski subjekt mora dokazati da je izvršio uslugu projektiranja za zgradu energetskog razreda A.

Komentar:

U dijelu natječaja „UVJETI SPOSOBNOSTI“ naručitelj određuje kriterije koje su isključivo vezane uz GS te ih svi GS koji dostavljaju ponudu moraju zadovoljit, odnosno utvrđuje se sposobnost GS za obavljanje profesionalne djelatnosti.

Traženi uvjet u ovom poglavlju (energetski razred A) vezan je za stručnost i sposobnost odgovornih PROJEKTANATA, a ne GS te se stoga ne može koristiti kao izlučni kriterij. Postavljanje uvjeta sposobnosti koji nije vezan uz GS, u ovom dijelu natječaja, može biti razlog žalbe ponuditelja.

Prijedlog:

Brisati točku 4.3.1.“

* **Odgovor Naručitelja**:

Prilikom definiranja uvjeta tehničke i stručne sposobnosti Naručitelj se vodio odredbama članka 259. i 268. ZJN 2016. Sukladno stavku 4. i stavku 5. članka 268. ZJN 2016 Naručitelj je odredio duži rok u kojem su tražene usluge morale biti pružene tijekom petnaest (15) godina koje prethode godini u kojoj je započeo postupak javne nabave, a uvjet tehničke i stručne sposobnosti gospodarskog subjekta tražen u točki 4.3.1. Dokumentacije o nabavi vezan je uz predmet nabave te potvrđuje odgovarajuću razinu kvalitete i dovoljnu razinu iskustva gospodarskog subjekta za izvršenje predmeta nabave, što je za Naručitelja veoma bitno u ovom postupku javne nabave.

Naručitelj, stoga, odbija prijedlog zainteresiranog gospodarskog subjekta.

**5. Prijedlog:**

**„4.3.2. Stručna sposobnost**

Prema zahtjevu iz ove točke GS u postupku javne nabave mora dokazati da raspolaže s najmanje pet (5) ključnih stručnjaka koji posjeduju strukovnu sposobnost kao i stručno znanje potrebno za izvršavanje usluga. ……………..~~Specifično iskustvo traženih profila ključnih stručnjaka biti će predmetom bodovanja, te je ponuditelj dužan u ponudi dostaviti životopise svakog od predloženih ključnih stručnjaka.~~

Prijedlog:

Brisati dijelove (označene crveno) iz istih razloga navedenih u prethodnoj točki.“

* **Odgovor Naručitelja:**

Sukladno članku 259. ZJN 216. javni naručitelj može odrediti uvjete tehničke i stručne sposobnosti kojima osigurava da gospodarski subjekt ima potrebne ljudske i tehničke resurse te iskustvo potrebno za izvršenje ugovora o javnoj nabavi na odgovarajućoj razini kvalitete, a osobito zahtjevati da gospodarski subjekt ima dovoljnu razinu iskustva, što dokazuje odgovarajućim referencijama iz prije izvršenih ugovora. Nadalje, u postupku javne nabave čiji je predmet, između ostalog, pružanje usluga ili izvođenje radova, stručna sposobnost gospodarskog subjekta za izvođenje poslova postavljanja ili instalacije robe, pružanje usluga ili izvođenje radova može se ocjenjivati u odnosu na njegove vještine, učinkovitost, iskustvo i pouzdanost sukladno stavku 3. istog članka ZJN 2016.

Naručitelj odbija prijedlog zainteresiranog gospodarskog subjekta.

**6. Prijedlog:**

**„6.7. Kriterij za odabir ponude**

Ovdje je potrebno utvrditi kriterije za odabir najpovoljnije ponude između svih valjanih ponuda koje su podnijeli sposobni GS. Kriteriji ne smiju biti diskriminirajući te moraju biti povezani s predmetom nabave. Ako je kvaliteta zaposlenog osoblja relevantna za razinu uspješnosti izvršenja ugovora, kao kriterij za dodjelu potrebno je koristiti organizaciju, kvalifikacije i iskustvo osoblja angažiranog za izvršenje određenog ugovora jer to može utjecati na kvalitetu izvršenja ugovora i shodno tome na ekonomsku vrijednost ponude.

Predlažem vrednovanje slijedećih referenci odgovornih projektanata glavnog i/ili izvedbenog projekta po glavnim strukama vezanih uz:

1. kvadraturu objekta

2. realizaciju pojedinih faza projekta

3. vrstu objekata po namjeni - zdravstvo

4. financiranje EU fondovima

5. primjena BIM tehnologije

**1. KVADRATURA**

valoriziraju se REFERENCE odgovornih projektanata prema veličini odnosno kvadraturi, npr:

* do 1.000 m2
* od 1.000 m2 do 2.000 m2
* od 2.000 m2 do 3.000 m2
* iznad 3.000 m2

Zašto reference vezane uz KVADRATURU projekta?

Veličina zahvata odnosno kvadratura objekta bitan je element za određenje zahtjevnosti i složenosti projektne dokumentacije koju je potrebno izraditi pa je iskustvo s takvim projektima važno kao dokaz vještine i kvalitete ponuditelja.

**2. FAZE**

valoriziraju se REFERENCE odgovornih projektanata ovisno o fazama izrade projektne dokumentacije:

* glavni projekt (građevinska dozvola)
* izvedbeni projekt i projektantski nadzor (uporabna dozvola)

Zašto reference vezane uz FAZE izrade projektne dokumentacije

Kako je predmet ove nabave izrada glavnog projekta koji prvenstveno služi za ishođenje dozvole za građenje, ali i izvedbenog projekta uključujući projektantski nadzor što je kod ovako tehničko-tehnoloških zahtjevnih i složenih objekata posebno važan za dobivanje kvalitete potrebno je posebno vrednovati sve faze projektiranja odnosno projektantskog nadzora. Naime iskustvo tijekom izrade izvedbenog projekta i obavljanja projektantskog nadzor izuzetno je važno kao dokaz vještine i kvalitete ponuditelja.

**3. ZDRAVSTVO**

Valoriziraju se REFERENCE odgovornih projektanata iz područja zdravstva i sl. npr:

* bolnice
* zdravstvene ustanove
* razni laboratoriji i tehničko-tehnološki slični objekti

Zašto reference vezane uz zgade ZDRAVSTVA

Kako je predmet ove nabave projektna dokumentacija i projektantski nadzor za zgradu objedinjenog hitnog bolničkog prijema i dnevne bolnice Kliničkog bolničkog centra Osijek što predstavlja vrlo specifičan i tehničko-tehnološki složen objekt, iskustvo na tom području izuzetno je važno kao dokaz vještine i kvalitete ponuditelja

**4. EU FONDOVI**

valoriziraju se REFERENCE odg. projektanata vezanih uz projekte financiranim od strane EU fonda

Zašto reference vezane uz objektne financirane EU FONDOVIMA

S obzirom da se izgradnja zgrade objedinjenog hitnog bolničkog prijema i dnevne bolnice Kliničkog bolničkog centra Osijek namjerava sufinancirati sredstvima Europskog fonda koji imaju izuzetno razrađen, specifičan i vrlo strog način kontrole troškova građenja koji mora biti potpuno usklađen tijekom svih faza projektiranja, od glavnog projekta preko izvedbenog do vrlo detaljnog, nedvosmislenog i točnog troškovnika. Najmanja odstupanja razlog su nepriznavanje tih radova i troškova građenja što za posljedicu ima neodobravanje sredstava sufinanciranja. Investitor u tom slučaju mora sam snositi cijeli iznos vrijednosti tih radova iz vlastitih sredstava. Iskustvo na EU projektima izuzetno je zbog toga važno kao dokaz vještine i kvalitete ponuditelja.

**6. BIM**

valoriziraju se REFERENCE odgovornih projektanata vezanih uz BIM proces i tehnologiju s kojom ponuditelj raspolaže prilikom izrade projektne dokumentacije uz propisanu minimalnu razinu:

* LOD 300 - za glavni projekt
* LOD 400 - za izvedbeni projekt

Zašto reference vezane uz BIM proces i tehnologiju?

BIM (Building InformationModeling) je najnovija tehnologija za projektiranje u visokogradnji, ali i ostalim smjerovima gradnje, (umjesto CAD-a). No, ono što je važnije, BIM je PROCES koji prati građevinu od idejnog rješenja, kroz sve procese analiza pa sve do održavanja i upravljanja istom nakon izgradnje. Nadalje, BIM omogućava značajno povećanje produktivnosti, preciznije i detaljnije analize projekta, kvalitetnu kolaboraciju, brze izmjene, rano uočavanje problema te niz drugih prednosti.Čelnici europske arhitekture, inženjerske i građevinske industrije izrazili su svoju potporu odlukama Europskog parlamenta o modernizaciji europskih pravila o javnoj nabavi preporukom korištenja elektroničkih alata kao što su izgradnja informatičkog elektroničkog modeliranja ili BIM za ugovore o javnim radovima i natječaja za dizajn.Kao rezultat toga, projekti izgradnje i infrastrukture kreirani su i dovršeni brže, ekonomičnije uz postizanje daleko veće kvalitete.

Za METODOLOGIJU OCJENE ekonomski najpovoljnije ponude predlažem primijeniti Apsolutni model ocjene ponuda.

Glavna osobina apsolutnih modela ocjene ponuda je da ocjena pojedine ponude NE OVISI O OSTALIM PONUDAMA dostavljenim u postupku javne nabave. Naručitelj za svaki od kriterija odabira utvrđuje određeni novčani iznos. Ne-cjenovnim kriterijima odabira ne pridaje se relativni značaj u postotcima, već se svakom kriteriju pridaje određena NOVČANA VRIJEDNSOT. Navedeni model daje daleko točnije rezultate i naručitelj točno zna koliko je spreman platiti za traženu kvalitetu.

1. KORAK

svakoj pojedinoj referenci dodjeljuje se određeni novčani iznos

2. KORAK

od ponuđenog iznosa pojedinog GS oduzima se novčani iznos jednak zbroju vrijednosti svih referenci iz prvog koraka - i dobiva se ponuda sa “kvalitativno usklađenom cijenom.”

3. KORAK

ponude se uspoređuju jedna s drugom i odabire se ponuda s najnižom “kvalitativno usklađenom cijenom“

Ponuditelj u popis referenci navodi samo jednu, najvišu referencu za svaku podtočku referenci. U slučaju da ponuditelj dostavi više referenci, naručitelj će uzeti u obzir samo jednu referencu, onu s najviše iskazanih m2 za svaku podtočku za koju je dostavljeno više referenci.

Ukoliko ponuditelj nije ostvario niti jednu referencu iz pojedine podtočke isto nije razlog za odbijanje ponude. Usklađena cijena takve ponude bit će ponuđena cijena ponude

U nastavku dostavljam primjer odnosno prijedlog novčanog vrednovanja pojedinih referenci. Ukupni maksimalni iznos koji se može ostvariti kroz reference je 50% procijenjene vrijednosti nabave odnosno 1.500.000 kn:







**Primjer određivanja Kvalitativno usklađene cijene**

Ponuditelj je dostavio slijedeću ponudu odnosno reference:

* Ponuđeni iznos: 2.550.000 kn
* REF 1: Projekt zdravstvene ustanove, 4.500 m2; financiran od EU; Glavni i izvedbeni projekt; svi projektanti
* REF 2. Projekt izrađen u BIM tehnologiji, 1.900 m2; samo arhitektonski i strojarski projekt, glavni i izvedbeni

Kvalitativno usklađena cijena:

2.550.000,00 kn Ponuđeni iznos

-1.177.500,00 kn Vrijednost referenci (zbrojene vrijednosti u žuto označenim poljima) - za taj iznos se fiktivno umanjuje ponuđeni iznos

**1.372.500,00 kn Kvalitativno usklađena cijena**

Ekonomski najpovoljnija ponuda je ona sa najnižom Kvalitativno usklađenom cijenom, a ugovorni iznos je ponuđeni iznos koji je dan u sklopu te ponude.

Ovaj model uspješno je primijenjen na nekoliko natječaja u OB Županiji gdje se može vidjeti detaljnije obrazloženje i konkretni način primjene:

|  |  |
| --- | --- |
| **Naručitelj** | MUZEJ LIKOVNIH UMJETNOSTI |
| **Oznaka/broj** | 2017/S 0F2-0011037 |
| **Naziv** | USLUGA IZRADA GLAVNOG I IZVEDBENOG PROJEKTA TE TROŠKOVNIKA REKONSTRUKCIJE MUZEJA LIKOVNIH UMJETNOSTI U OSIJEKU |

|  |  |
| --- | --- |
| **Naručitelj** | HRVATSKO NARODNO KAZALIŠTE U OSIJEKU |
| **Oznaka/broj** | 2017/S 0F2-0010604 |
| **Naziv** | Nabava usluga za rekonstrukciju HNK u Osijeku |
|  |  |

|  |  |
| --- | --- |
| **Naručitelj** | AGENCIJA ZA OBNOVU OSJEČKE TVRĐE |
| **Oznaka/broj** | 2017/S 0F2-0027148 |
| **Naziv** | IZRADA PROJEKTNE DOKUMENTACIJE ZA OBNOVU PROSTORA BASTIONE TRASE U OSJEČKOJ TVRĐI“ |

* **Odgovor Naručitelja:**

Naručitelj je izradio Dokumentaciju o nabavi sukladno odredbama Zakona o javnoj nabavi (NN 120/2016), imajući u vidu i da će se postupak javne nabave financirati iz Europskog fonda za regionalni razvoj i sukladno tome biti revidiran od nadležnih institucija za dodjelu bespovratnih sredstava EU. U ovom postupku javne nabave, načinom na koji je izrađena Dokumentacija o nabavi, Naručitelj u odnosu na sve zainteresirane gospodarske subjekte na tržištu poštuje sva načela javne nabave, osobito u pogledu načela jednakog tretmana, tržišnog natjecanja i zabrane diskriminacije. Kao kriterij odabira Naručitelj je odredio ekonomski najpovoljniju ponudu sa stajališta naručitelja, s naglaskom da naručitelj ima pravo biranja kriterija. Odabrani kriteriji u ovoj Dokumentaciji su povezani s predmetom nabave, objektivni su i omogućavaju tržišno natjecanje većem broju ponuditelja na tržištu.

Naručitelj je mišljenja da predložene izmjene Dokumentacije o nabavi u pogledu kriterija ekonomski najpovoljnije ponude i načina bodovanja ponude ograničavaju tržišno natjecanje i uvjetovanje istih je diskriminatorno, što u konačnici može dovesti do zatvaranja postupka javne nabave i ne dobivanja većeg broja ponuda.

 Klinički bolnički centar Osijek će objaviti Poziv za nadmetanje u Elektroničkom oglasniku javne nabave i time započeti otvoreni postupak javne nabave velike vrijednosti za nabavu *usluge izrade glavnog i izvedbenog projekta i projektantskog nadzora za Objedinjeni hitni bolnički prijem i dnevne bolnice Kliničkog bolničkog centra Osijek,* evidencijski broj nabave: VV-17/24.1. Procijenjena vrijednost nabave iznosi 3.000.000,00 kn (bez PDV-a).

 Predmet nabave nije podijeljen u grupe s obzirom da je riječ o pružanju usluge tehničkog projektiranja u građevinarstvu,te na temelju izrađenog projekta i pružanje usluge projektantskog nadzora tijekom izvršenja projekta i izgradnje zgrade OHPBP-a i dnevnih bolnica.

 S poštovanjem,

 Klinički bolnički centar Osijek